text: Bealaí le tús a chur leis an léitheoireacht Ghaeilge arís | PEIG
  Is é sin an fáth go bhfuil gearrscéalta i bhfad níos fusa le léamh ná aon chineál eile litríochta sa Ghaeilge, agus tá an t-ádh linn go bhfuil saibhreas domhain gearrscéalaíochta ar fáil inár dteanga dhúchais. Tá gearrscéalta níos tapúla agus níos gonta le léamh ná leabhair sna seánraí eile. Molann muid tús bog a thabhairt duit féin agus cnuasach deas a cheannach le do chuid suime i léamh na Gaeilge a mhuscailt arís. Aimsigh cnuasach gearrscéalta anseo.
  Tá an-chuid de na mórshaothair dhomhanda agus Éireannacha ar fáil i nGaeilge sa lá atá inniu ann, leithéidí An Prionsa Beag, Cluiche na Corónach, nó Na Cailleacha. Tugann na saothair aitheanta seo deis duit tabhairt faoi scéal atá ar eolas agat cheana féin, ag éascú phróiseas na léitheoireachta go mór mór. Tiocfaidh do chuid réamheolais ar an scéal i gcabhair má tá tú ag dul i ngleic le ailt chasta le friotal nach bhfuil aon chleachtadh agat air.
  D’fhéadfadh an léitheoireacht Ghaeilge a bheith beagán uaigneach má tá domhan an Bhéarla mórthimpeall ort go laethúil. Go háirithe más maith leat plé nó cáineadh a dhéanamh ar an leabhar atá díreach críochnaithe agat, is minic nach mbíonn mórán deiseanna den saghas sin ann i gcás na leabhar Gaeilge. Léiríonn Clubleabhar.com nach iomlán fíor an méid sin áfach.
  Ná cuir tús arís le léitheoireacht Ghaeilge i d’aonair. Bíodh Clubleabhar.com mar do chomrádaí ar d’aistear. Bíonn plé bríomhar ar Twitter i gcónaí faoi leabhair Ghaeilge atá i mbéal an phobail – ná bíodh imní ort do chuid tuairmí a roinnt leis na Gaeil léannta eile!
  Is féidir na leabhair a cheannach díreach ó na foilsitheoirí chomh maith. Tá Cois Life, Cló-Iar Chonnacht, Coiscéim, Leabhar Breac, Éabhlóid, Evertype, An Gúm, Futa Fata agus eile.